**Christopher Jonathan James Nolan** (London, 30. 7. 1970.) je britansko-američki redatelj, scenarist i producent. Sin oca Engleza i majke Amerikanke, Nolan je dvojni državljanin Ujedinjenog Kraljevstva i Sjedinjenih Država. Oženjen je s Emmom Thomas, svojom dugogodišnjom producenticom. Imaju četvero djece i žive u blizini Los Angelesa. Često surađuje sa svojim bratom, piscem Jonathanom Nolanom, te glumcem Christianom Baleom. Nolan je najpoznatiji po režiranju psihološkog trilera *Memento* i oživljavanju franšize o Batmanu kao redatelj filmova *Batman: Početak* (2005.) i *Vitez tame* (2008.), za što je osvojio brojna priznanja, posebno za potonji. Osnivač je producentske kompanije Syncopy Films.

Rani život
----------

Nolan je rođen u Londonu, a djetinjstvo je proveo ondje i u Chicagu. Kao dijete se zanimao za botaniku, ali je kasnije otkrio očevu kameru. Nolan je počeo snimati u sedmoj godini koristeći očevu Super 8 kameru i svoje akcijske igračke. Dok je živio u Chicagu kao dijete, snimio je kratki film s budućim redateljem i producentom Rokom Belicem.

Obrazovao se na Haileybury Collegeu, nezavisnoj školi blizu Hertforda u Hertfordshireu u Engleskoj, kasnije je studirao englesku književnost na Sveučilištu u Londonu tijekom čega je snimio nekoliko kratkih filmova u filmskom društvu koledža. Prvi, *Tarantella*, prikazan je 1989. na *Image Unionu*. Drugi kratki film, *Larceny*, prikazan je tijekom 1996. na Cambridge Film Festivalu. U filmu *Doodlebug* nastupio je Jeremy Theobald koji će se kasnije pojaviti u *Following*. Nolan je 1997. oženio kolegicu producenticu i spisateljicu Emmu Thomas.

Profesionalna karijera
----------------------

Nolan je 1996. režirao svoj prvi dugometražni film, *Following*. Film prikazuje pisca opsjednutog slijeđenjem raznih ljudi. Scene se nižu nekronološki što kod gledatelja ostavlja dojam dezorijentiranosti; mora spojiti elemente priče na isti način na koji protagonist shvaća što se događa oko njega.

Nolan je snimio film za samo šest tisuća dolara. Snimao je samo vikendima u toku jedne godine, radeći s prijateljima koje je upoznao u sveučilišnom filmskom društvu. Film je počeo pridobivati pozornost nakon premijere na San Francisco Film Festivalu 1998. a 1999. je distribuiran u manjem opsegu od strane Zeitgeista.

Na temelju prvotnog uspjeha, Newmarket Films je ponudio Nolanu da producira njegov sljedeći film, *Memento*.

*Memento* (2000.) je hvaljeni kultni klasik nominiran za Zlatni globus i Oscar za najbolji scenarij. Film je temeljen na kratkoj priči *Memento Mori* Nolanova brata, Jonathana Nolana. Prati udovca Leonarda Shelbyja (kojeg glumi Australac engleskog podrijetla Guy Pearce) koji boluje od ozljede glave i ne može oblikovati nova sjećanja. Ono što izdvaja film je Nolanova tehnika prezentiranja događanja djelomično u obrnutom kronološkom redoslijedu, a zatim u kronološkom. Koristeći tu tehniku, Nolan stavlja gledatelje u poziciju protagonista.

Nolan je razvio ovu tehniku sjeckanja u *Following*. Potonji, međutim predstavlja strukturu u kojoj su tri čina stavljena jedan do drugog, dok *Memento* predstavlja dvije linearne radnje - onu koja se odvija unatrag, i onu otprije koja se odvija prema naprijed - koje se isprepliću i sastaju na kraju. Prijelaz s radnje koja se odvija naprijed na onu koja se odvija unatrag označen je tranzicijom s crno bijele tehnike na boju.

Nolan je 2002. režirao *Nesanicu*, američki remake istoimenog norveškog filma iz 1997. (iako s velikim promjenama u radnji i prirodi glavnog lika). Priča uključuje dva detektiva dovedena na Aljasku kako bi pomogli likalnim vlastima u lociranju ubojice. Međutim, potraga se odvija tijekom "sunčane" sezone na Aljasci, a protagonist filma, kojeg glumi Al Pacino, ne može spavati zbog konstantne dnevne svjetlosti. Njegove besane "noći" dovode do pogrešnih odluka i Nolanove karakteristične konfuzije, za protagonista i gledatelja. U filmu se pojavljuju i Robin Williams i Hilary Swank. Kritičari su hvalili film kao rijedak slučaj uspješnog američkog remakea europskog filma.

Warner Bros. je 1997. stavio svoju filmsku franšizu o Batmanu na neodređeno čekanje nakon četvrtog nastavka, *Batman i Robin*, koji je loše prošao na komercijalnom, a još gore na kritičkom planu.

Nolan je rekao kako je, iako zadovoljan svojim redateljskim rezimeom, uvijek sanjao režirati blockbuster. 2003. mu se otvorila prilika kad je, zajedno sa scenaristom *Bladea* Davidom S. Goyerom, uvjerio Warner Bros. da preuzme rizik povjeravanja prvog revitaliziranog Batmana relativno nepoznatom redatelju.

Glumac izabran za glavnu ulogu, Christian Bale, bio je favorit filmskih obožavatelja zbog svojeg rada na filmovima kao što su *Američki psiho* i *Equilibrium*. *Batman: Početak* objavljen je 15. lipnja 2005. i postao komercijalni hit, smjestivši se na treću poziciju ljetnih hitova. Kritike su bile iznimno pozitivne, s time da su mnogi navodili kako je film superioran čak i verziji iz 1989. Na Rotten Tomatoesu je ostvatrio rezultat od 84% Arhivirano 2010-07-05 na Wayback Machine-u pozitivnih kritika, u odnosu na 69% Arhivirano 2010-06-08 na Wayback Machine-u filma Tima Burtona. Glavne odlike filma bili su mračni i inteligentni zaplet, snažan naglasak na glavni lik i predominantne teme straha i dvojnosti. Michael Caine je nastupio u ulozi Bruceova vjernog batlera Alfreda Pennywortha, Liam Neeson kao Ra's Al Ghul, Gary Oldman kao James Gordon, a Morgan Freeman kao Lucius Fox. Cillian Murphy pojavio se kao psihološki zlikovac Strašilo (ili Dr. Jonathan Crane), a Katie Holmes kao Rachel Dawes, prijateljica iz djetinjstva i simpatija Brucea Waynea.

*Batman: Početak* bio je glavni pobjednik 32. dodjele Nagrada Saturn. Osvojio je nagradu za najbolji fantastični film, najboljeg glumca za Balea i najbolji scenarij za Nolana i Goyera. Film je bio nominiran i za Oscar za najbolju fotografiju.

*Prestiž*, adaptacija romana Christophera Priesta o dva mađioničara rivala u 19. stoljeću, objavljena je 20. listopada 2006. U glavnim ulogama pojavili su se Christian Bale, Hugh Jackman, Michael Caine, Scarlett Johansson i David Bowie. Film je zaradio iznimno pozitivne kritike, a ostvario je profit od 109 milijuna dolara. Scenarij su napisala braća Nolan, a Christopher ga je producirao sa svojom ženom, Emmom Thomas.

U mjesecima nakon izlaska *Prestiža*, Nolan je često izjavljivao kako će režirati nastavak *Batman: Početak*. Krajem sepnja 2006. nastavak je službeno potvrđen pod naslovom *Vitez tame* s Nolanom na čelu, te s Heathom Ledgerom u ulozi Jokera. Glumica Katie Holmes, koja je u prvom filmu utjelovila Rachel Dawes, zamijenjena je s Maggie Gyllenhaal, čiji se brat Jake Gyllenhaal prijavio za ulogu Brucea Waynea 2003. Aaron Eckhart, koji je odbio glavnu ulogu u *Mementu*, nastupio je u ulozi Two-Facea/Harveyja Denta. Nolan i njegov brat Jonathan napisali su scenarij, temeljen na priči koju su napisali on sam i David S. Goyer. Produkcija je počela početkom 2007. a objavljen je 16. srpnja 2008. u Australiji te 18. srpnja u Sjedinjenim Državama; kritike su bile odlične, a neki su išli dotle da su pisali kako se radi o najboljoj filmskoj adaptaciji stripa svih vremena. Film je ostvario ogroman uspjeh na kino blagajnama, postavivši rekord po zaradi u prvom vikendu prikazivanja u SAD-u s preko 158 milijuna dolara, a postao je i 4. najuspješniji film svih vremena. Nolan je na dodjeli Zlatnih globusa u siječnju 2009. primio nagradu za najboljeg sporednog glumca u ime Heatha Ledgera. Nolan je nominiran za nagradu Ceha američkih redatelja za najboljeg redatelja. Iako je film zaobišao pet glavnih kategorija na 81. dodjeli Oscara, bio je nominiran za ukupno njih osam, a odnio je nagrade za najbolju montažu zvuka i najboljeg sporednog glumca za Heatha Ledgera.

16. srpnja 2010. objavljen je Nolanov SF triler *Početak* s Leonardom DiCapriom, kojem potpisuje režiju, produkciju i scenarij i za koji je izjavio da mu je bio najzahtjevniji projekt u karijeri.

Filmografija
------------

### Dugometražni filmovi

| Godina | Film | Potpisan kao |
| --- | --- | --- |
| Redatelj | Producent | Scenarist |
| 1998. | *Following* | Da | Da | Da |
| 2000. | *Memento* | Da |  | Da |
| 2002. | *Nesanica* | Da |  |  |
| 2005. | *Batman: Početak* | Da |  | Da |
| 2006. | *Prestiž* | Da | Da | Da |
| 2008. | *Vitez tame* | Da | Da | Da |
| 2010. | *Početak* | Da | Da | Da |

### Kratki filmovi

* *Tarantella* (1989.) (+ scenarist/producent)
* *Larceny* (1996.) (+ scenarist/producent)
* *Doodlebug* (1997.) (+ scenarist/producent)

Izvori
------

1. ↑  „'The Dark Knight Rises': Bring on the 'Knight'". Entertainment Weekly. Arhivirano iz originala na datum 2013-12-02. Pristupljeno 29. I 2013.
2. ↑  „Christopher Nolan OnFilm Interview". motion.kodak.com. Arhivirano iz originala na datum 2012-05-05. Pristupljeno 14. XII 2012.
3. ↑  Davis, Edward (October 18, 2012). „Sam Mendes Says He Was "Not At All" Interested In Bond At First, Took Direct Inspiration From Nolan's 'Dark Knight' Films". IndieWire. Arhivirano iz originala na datum 2016-04-28. Pristupljeno 23. X 2012.
4. ↑  The Prestige (2006)
5. ↑  „Nolan Talks Next". *IGN FilmForce*. 12. listopada 2005.. Arhivirano iz originala na datum 2006-09-19. Pristupljeno 9. ožujka 2007.
6. ↑  Garth Franklin (31. srpnja 2006.). „It's Official: "Batman 2" Gets A Title". *DarkHorizons.com*. Pristupljeno 9. ožujka 2007.
7. ↑  „The Dark Knight Review". Arhivirano iz originala na datum 2009-02-11. Pristupljeno 2011-12-03.
8. ↑  „All Time Worldwide Box Office Grosses".
9. ↑  „Od igračaka do vampira". Glas Slavonije. 5. srpnja 2010.. Pristupljeno 16. srpnja 2010.

Vanjske veze
------------

***Christopher Nolan*** na Wikimedijinoj ostavi

* Christopher Nolan na sajtu IMDb

| * p
* r
* u
Filmovi koje je režirao Christopher Nolan |
| --- |
| Cjelovečernji filmovi | 
* *Following* (1998)
* *Memento* (2000)
* *Insomnia* (2002)
* *Batman Begins* (2005)
* *The Prestige* (2006)
* *The Dark Knight* (2008)
* *Inception* (2010)
* *The Dark Knight Rises* (2012)
* *Interstellar* (2014)
* *Dunkirk* (2017)

 |
| Kratki filmovi | 
* *Doodlebug* (1997)
* *Quay* (2015)

 |

| * p
* r
* u
Nagrada nezavisnog duha za najboljeg režisera |
| --- |
| 
* Joel Coen / Martin Scorsese (1985)
* Oliver Stone (1986)
* John Huston (1987)
* Ramon Menendez (1988)
* Steven Soderbergh (1989)
* Charles Burnett (1990)
* Martha Coolidge (1991)
* Carl Franklin (1992)
* Robert Altman (1993)
* Quentin Tarantino (1994)
* Mike Figgis (1995)
* Joel Coen (1996)
* Robert Duvall (1997)
* Wes Anderson (1998)
* Alexander Payne (1999)
* Ang Lee (2000)
* Christopher Nolan (2001)
* Todd Haynes (2002)
* Sofia Coppola (2003)
* Alexander Payne (2004)
* Ang Lee (2005)
* Jonathan Dayton and Valerie Faris (2006)
* Julian Schnabel (2007)
* Thomas McCarthy (2008)
* Lee Daniels (2009)
* Darren Aronofsky (2010)
* Michel Hazanavicius (2011)
* David O. Russell (2012)
* Steve McQueen (2013)
* Richard Linklater (2014)
* Tom McCarthy (2015)
* Barry Jenkins (2016)
* Jordan Peele (2017)
* Barry Jenkins (2018)
* braća Safdie (2019)

 |

| * p
* r
* u
Empire za najboljeg režisera |
| --- |
| 
* Danny Boyle (1996)
* Terry Gilliam (1997)
* Cameron Crowe (1998)
* Steven Spielberg (1999)
* M. Night Shyamalan (2000)
* Bryan Singer (2001)
* Baz Luhrmann (2002)
* Steven Spielberg (2003)
* Quentin Tarantino (2004)
* Sam Raimi (2005)
* Nick Park and Steve Box (2006)
* Christopher Nolan (2007)
* David Yates (2008)
* Christopher Nolan (2009)
* James Cameron (2010)
* Edgar Wright (2011)
* David Yates (2012)
* Sam Mendes (2013)
* Alfonso Cuarón (2014)
* Christopher Nolan (2015)

 |

| * p
* r
* u
Oscar za režiju |
| --- |
| 1927–1940 | 
Frank Borzage (1927) • 
Lewis Milestone (1928) • 
Frank Lloyd (1929) • 
Lewis Milestone (1930) • 
Norman Taurog (1931) • 
Frank Borzage (1932) • 
Frank Lloyd (1933) • 
Frank Capra (1934) • 
John Ford (1935) • 
Frank Capra (1936) • 
Leo McCarey (1937) • 
Frank Capra (1938) • 
Victor Fleming (1939) • 
John Ford (1940)
 |
| 1941–1960 | 
John Ford (1941) • 
William Wyler (1942) • 
Michael Curtiz (1943) • 
Leo McCarey (1944) • 
Billy Wilder (1945) • 
William Wyler (1946) • 
Elia Kazan (1947) • 
John Huston (1948) • 
Joseph L. Mankiewicz (1949) • 
Joseph L. Mankiewicz (1950) • 
George Stevens (1951) • 
John Ford (1952) • 
Fred Zinnemann (1953) • 
Elia Kazan (1954) • 
Delbert Mann (1955) • 
George Stevens (1956) • 
David Lean (1957) • 
Vincente Minnelli (1958) • 
William Wyler (1959) • 
Billy Wilder (1960)
 |
| 1961–1980 | 
Jerome Robbins / Robert Wise (1961) • 
David Lean (1962) • 
Tony Richardson (1963) • 
George Cukor (1964) • 
Robert Wise (1965) • 
Fred Zinnemann (1966) • 
Mike Nichols (1967) • 
Carol Reed (1968) • 
John Schlesinger (1969) • 
Franklin J. Schaffner (1970) • 
William Friedkin (1971) • 
Bob Fosse (1972) • 
George Roy Hill (1973) • 
Francis Ford Coppola (1974) • 
Miloš Forman (1975) • 
John G. Avildsen (1976) • 
Woody Allen (1977) • 
Michael Cimino (1978) • 
Robert Benton (1979) • 
Robert Redford (1980)
 |
| 1981–2000 | 
Warren Beatty (1981) • 
Richard Attenborough (1982) • 
James L. Brooks (1983) • 
Miloš Forman (1984) • 
Sydney Pollack (1985) • 
Oliver Stone (1986) • 
Bernardo Bertolucci (1987) • 
Barry Levinson (1988) • 
Oliver Stone (1989) • 
Kevin Costner (1990) • 
Jonathan Demme (1991) • 
Clint Eastwood (1992) • 
Steven Spielberg (1993) • 
Robert Zemeckis (1994) • 
Mel Gibson (1995) • 
Anthony Minghella (1996) • 
James Cameron (1997) • 
Steven Spielberg (1998) • 
Sam Mendes (1999) • 
Steven Soderbergh (2000)
 |
| 2001–2023 | 
Ron Howard (2001) • 
Roman Polanski (2002) • 
Peter Jackson (2003) • 
Clint Eastwood (2004) • 
Ang Lee (2005) • 
Martin Scorsese (2006) • 
Joel Coen / Ethan Coen (2007) • 
Danny Boyle (2008) • 
Kathryn Bigelow (2009) • 
Tom Hooper (2010) • 
Michel Hazanavicius (2011) • 
Ang Lee (2012) • 
Alfonso Cuarón (2013) • 
Alejandro González Iñárritu (2014) • 
Alejandro González Iñárritu (2015) • 
Damien Chazelle (2016) • 
Guillermo del Toro (2017) • 
Alfonso Cuarón (2018) • 
Bong Jun-ho (2019) • 
Chloé Zhao (2020) • 
Jane Campion (2021) • 
Daniel Kwan i Daniel Scheinert (2022) • 
Christopher Nolan (2023)
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 102310843
* LCCN: no2002001999
* ISNI: 0000 0001 1079 747X
* GND: 12394192X
* SELIBR: 328027
* SUDOC: 074015834
* BNF: cb141249311 (podaci)
* BIBSYS: 1669188158532
* ULAN: 500471127
* MusicBrainz: 166b9184-9a0d-4249-8be6-fc3cd70730c8
* NDL: 00859363
* NKC: js20050822022
* BNE: XX1539092
* CiNii: DA18676429

 |